На вниманието на:

Относно: Представяне на OpenFest'2005 и оферти за спонсорство и реклама

Уважаеми г-н

Имаме удоволствието да Ви представим проекта OpenFest и неговото трето поредно издание през октомври 2005г. Бихме искали да Ви запознаем с различните възможности да спечелите, като го подкрепите.

OpenFest e събитие, посветено на свободния софтуер и софтуера с отворен код, на неговите почитатели, създатели, поддръжници и нови фенове. Организира се всяка година от Инициативен комитет на българското Сдружение “Свободен софтуер” и организации, фондации и фирми, които подкрепят идеята за такъв празник. Амбицията на организаторите е това да се превърне в ежегоден международен ден на свободния софтуер и свободната култура. OpenFest е празник и на свободното споделяне на знания, обща визия за едно съвсем човешко възприемане на света като свободен от затворено знание и култура, свободен от оковите на патентите, свободен за въображението и идеите. OpenFest се провежда под патронажа на Президента на Република България.

OpenFest е отворена за всички конференция - ден на свободния софтуер и култура – с идеята да споделим свободата си! Инициативният комитет от личности и организации, координиращи провеждането на събитието, е винаги отворен за нови асоциирани членове.

Бихме се радвали, ако имате желанието и възможността да подкрепите OpenFest. Надяваме се това да бъде от голяма полза и за Вас. Свободният софтуер има многобройни привърженици и последователи, затова най-добрият начин да Ви помогнем е чрез реклама. За целта можем да Ви предложим удобни и гъвкави схеми за спонсориране, от които да можете да изберете най-подходящата за Вашите цели.

Приложена Ви изпращаме по-подробна информация за събитието и начините на спонсориране. Можете да се свържете с нас по всяко време за среща или въпроси по посочените начини за контакт.

Благодарим Ви за отделеното внимание.

С уважение:

Организатори на OpenFest 2005.

/ Сдружение за Свободен Софтуер /

За контакти:

Организатори на OpenFest'2005

http://www.openfest.org

e-mail: info@openfest.org

Мариян Маринов, координатор,

тел.: 088 666 0270,

e-mail: mm@yuhu.biz

Сдружение “Свободен софтуер”

http://www.fsa-bg.org

Георги Чорбаджийски, член на Управителния а,

тел.: 088 840 3391,

e-mail: board@fsa-bg.org

2005-09-07T13:29:33